open-index/open-wikipedia-markdown huggingface dataset:
Jäähoki 1948. aasta taliolümpiamängudel

**Meeste [[jäähoki]]turniir [[1948. aasta taliolümpiamängud]]el** Šveitsis Sankt Moritzis oli 6. olümpiamängude turniir, mis oli ühtlasi ka 15. maailmameistrivõistlused ja 26. Euroopa meistrivõistlused. Olümpiaturniir toimus 30. jaanuarist kuni 8. veebruarini. 

Kanada võitis oma viienda olümpiakulla ja tuli 12. korda maailmameistriks, Kanadat esindas seal relvajõudude meeskond Ottawa RCAF Flyers. Kõrgeima tulemuse saanud Euroopa meeskond Tšehhoslovakkia võitis hõbemedali ja tuli kaheksandat korda Euroopa meistriks. Bibi Torriani mängis Šveitsi eest, kes võitis pronksmedali, ja temast sai esimene jäähokimängija, kes luges kõigi sportlaste nimel olümpiavande. Osales üheksa võistkonda.

Esimest korda pärast sõda naasis ka rekordiline maailmameister Kanada. Tšehhoslovakkia lõpetas turniiri vaid väravate vahega teisena ja tuli kaheksandat korda Euroopa meistriks.
Kanadat esialgu nii kõrgelt ei hinnatud, kuid turniiri edenedes sai see hoo sisse. Tegemist oli sitke ja kiireima meeskonnaga, kes võitis Tšehhoslovakkiat parema tehnika jõuga. Kaitse oli eriti hea, kui sisse lasti vaid viis väravat, Halder oli turniiri parim väravalööja. Šveitsil oli selgelt paremuselt kolmas meeskond, kuigi kaotus Tšehhoslovakkia vastu oli valusalt suur. 

Hokiturniiri mängimine oli ohus Ligue Internationale de Hockey sur Glace'i ja Rahvusvahelise Olümpiakomitee lahkarvamuste ning Ameerika Ühendriikide olümpiakomitee ähvardatud boikoteerimise tõttu. USA koondis võistles kutseliste mängijatega ja diskvalifitseeriti seepärast Rahvusvahelise Olümpiakomitee poolt. Ameeriklasi see aga väga ei tabanud, sest nende pettumust valmistav esitus olümpiamängudel tähendas, et medalit polnud nad niikuinii võitnud.

## Tulemused

Turniir toimus liigasüsteemis, millest võttis osa üheksa võistkonda. Kanadalased said Tšehhoslovakkia vastu seitse võitu ja ühe viigi. Tšehhoslovakkia võitis samuti seitse mängu. Turniiri otsustas väravate vahe. Kanada võitis vastaseid 69:5. Tšehhoslovakkia koondis ületas vastaseid 80:18. 

Kuna see turniir oli ühtlasi LIHG maailmameistrivõistlused, saavutas USA LIHG edetabelis neljanda koha. George Dudley (Kanada jäähokijuht) väitis, et 1948. aasta olümpiamängude hokiturniir mängiti "naeruväärsetes ilmastikutingimustes" ja kehva kohtunikutööga.

* Ameerika Ühendriikide meeskond ei saanud lõplikku paremusjärjestust. Ametlikult on paremusjärjestuses vaid kaheksa meeskonda.

## Statistika
### Keskmine vanus
Poola meeskond oli turniiri vanim meeskond mängijate keskmise vanusega 29 aastat ja 10 kuud. USA oli turniiri noorim meeskond mängijate keskmise vanusega 23 aastat ja 1 kuud. Kuldmedalist Kanada mängijate keskmine vanus oli 25 aastat ja 8 kuud. Kõigi turniiri mängijate keskmine vanus oli 27 aastat ja 2 kuud.

### Parim väravakütt

## Medalivõitjad

## Välislingid

*Sankt Moritzi olümpiamängud 1948
Kjersti Toppe

**Kjersti Toppe** (sündinud 20. oktoobril 1967) on Norra poliitik (Keskpartei).

Kjersti Toppe lõpetas Bergeni Ülikooli arstiteaduse erialal 1992. aastal. Ta töötas jaoskonnaarstina Bremangeris 1996–1997 ja Bergenis 1999–2002. Ta oli Bergeni linnavolikogu liige aastatel 2003–2009. Alates 2009. aastast on ta Stortingi liige.

Alates 14. oktoobrist 2021 on Kjersti Toppe Norra laste ja perekondade minister.

## Viited
Saint-Georges

**Saint-Georges** on mitme koha nimi.

* Saint-Georges (Québec), linn Kanadas Québeci provintsis
* Saint-Georges-sur-l'Aa, vald Prantsusmaal Nordi departemangus

## Vaata ka
* Saint George's
Béthonsart

**Béthonsart** on vald Põhja-Prantsusmaal Pas-de-Calais' departemangus.

Béthonsart asub 20 km Arrasist loodes maantee D74 ääres.

## Vaatamisväärsused

* 17. sajandi talumaja
* Püha Elisabethi kirik, pärineb 16. sajandist


Bethonsart04.jpg|Béthonsarti kirik
Bethonsart01.jpg|Kiriku tornikiiver
62118-Béthonsart-Sols.png


## Viited
Beugnâtre

**Beugnâtre** on vald Põhja-Prantsusmaal Pas-de-Calais' departemangus.

Väike põllumajandusküla asub 24 km Arrasist kagus teede D956 ja D10E ristumiskoha ümbruses. Omavalitsuse serva läbib kiirtee A1.

## Vaatamisväärsused

* Püha Legeri kirik, pärast Esimest maailmasõda koos suurema osa külaga uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Beugny

**Beugny** on vald Põhja-Prantsusmaal Pas-de-Calais' departemangus.

Põllumajandusküla asub 32 km Arrasist kagus teede N30 ja D20 ristumiskoha ümbruses.

## Vaatamisväärsused

* Püha Géry kirik, pärast Esimest maailmasõda koos suurema osa külaga uuesti üles ehitatud.
* Lossivaremed.

## Vaata ka

* Pas-de-Calais' departemangu haldusüksuste loend

## Viited
Al Hilal SFC

**Al Hilal Saudi Football Club** (araabia keeles نادي الهلال السعودي) on Saudi Araabia jalgpalliklubi, mis tegutseb Ar-Riyāḑis. See mängib Saudi Araabia kõrgliigas Saudi Professional League.

Klubi on asutatud 16. oktoobril 1957. See on üks neljast klubist, mis on mänginud Saudi Araabia kõrgliigas kõikidel hooaegadel alates esimesest hooajast 1976. aastal.

Al Hilal on tulnud Saudi Araabia meistriks 17 korda, millega on see Saudi Araabia edukaim klubi. Aasia klubide Meistrite Liiga on võidetud neljal korral, millega on Al Hilal kõige edukam Aasia klubi ja üks kahest Saudi Araabia klubist, mis on Meistrite Liiga võitnud. Al Hilali saavutuste hulka kuulub muuhulgas veel üheksa Saudi Araabia karikavõistluste võitu, kolm Saudi Araabia superkarika võitu ja kaks Araabia klubide meistrivõistluste võitu.

Al Hilali suurimad rivaalid on Al-Ittihad Club (derbi nimi *Saudi El Clasico*) ja Al Nassr (*Riyadh derby*) Saudi Araabias ning Esteghlal Iraanis.

2009. aastal valis IFFHS Al Hilali 20. sajandi parimaks Aasia jalgpalliklubiks.

## Mängijad
### Praegune koosseis

### Endiseid mängijaid

*  Rivellino (1978–1981)
*  Sami Al-Jaber (1989–2007)
*  Christian Wilhelmsson (2008–2012)
*  Mirel Rădoi (2009–2011)
*  Lee Young-pyo (2009–2011)
*  Thiago Neves (2009–2011 ja 2013–2015)
*  Youssef El-Arabi (2011–2012)

*  Yoo Byung-soo (2011–2013)
*  Segundo Castillo (2013–2014)
*  Kwak Tae-hwi (2013–2016)
*  Mihai Pintilii (2014–2015)
*  Giórgos Samarás (2015)
*  Aílton (2015–2016)
*  Léo Bonatini (2016–2018)

*  Ali Al-Habsi (2017–2019)
*  Omar Khribin (2017–2020)
*  Alberto Botía (2018–2019)
*  Bafétimbi Gomis (2018–2022)
*  Miloš Degenek (2019)
*  Sebastian Giovinco (2019–2021)

## Saavutused
*Saudi Professional League (19): 1976–77, 1978–79, 1984–85, 1985–86, 1987–88, 1989–90, 1995–96, 1997–98, 2001–02, 2004–05, 2007–08, 2009–10, 2010–11, 2016–17, 2017–18, 2019–20, 2020–21, 2021-22, 2023-24
*King Cup (9): 1961, 1964, 1980, 1982, 1984, 1989, 2015, 2017, 2019–20
*Saudi Crown Prince Cup (13): 1963–64, 1994–95, 1999–00, 2003, 2004–05, 2005–06, 2007–08, 2008–09, 2009–10, 2010–11, 2011–12, 2012–13, 2015–16
*Saudi Super Cup (3): 2015, 2018, 2021
*AFC Meistrite Liiga (4): 1991, 2000, 2019, 2021
*Aasia karikavõitjate karikas (2): 1997, 2000
*Aasia superkarikas (2): 1997, 2000
*Araabia klubide meistrivõistlused (2): 1994, 1995'
*Araabia karikavõitjate karikas (1): 2000
*Araabia superkarikas (1): 2001

## Peatreenerid

## Viited

## Välislingid
* Ametlik koduleht
André Carrillo

**André Martín Carrillo Díaz** (sündinud 14. juunil 1991 Limas) on Peruu jalgpallur, kes mängib parema äärepoolkaitsjana Brasiilia kõrgliigaklubis Corinthians ja Peruu jalgpallikoondises.

Peruu kõrgliigas debüteeris ta 2009. aastal Alianza Lima meeskonnas.

2011. aasta mais sõlmis ta viieaastase lepingu Portugali kõrgliigaklubiga Lissaboni Sporting.

2016. aasta juulis liitus ta Portugali klubiga Lissaboni Benfica. Benficas mängis ta vaid hooajal 2016–17, kuid sel hooajal klubiga Portugali meistriks. Hooajal 2017–18 oli ta Benficast laenul Inglismaa kõrgliigaklubis Watford ja 2018–19 Saudi Araabia kõrgliigaklubis Al Hilal. Al Hilaliga sõlmis ta 2019. aasta juulis nelja-aastase lepingu. Hooajal 2023/24 mängis ta Saudi Araabia esiliigaklubis Al Qadsiah.

2024. aasta septembris sõlmis ta üheaastase lepingu Brasiilia kõrgliigaklubiga Corinthians.

Peruu jalgpallikoondises debüteeris Carrillo 2011. aastal. Koondisekarjääri esimese värava lõi ta 15. augustil 2012 sõprusmängus Costa Rica vastu. 2018. aasta jalgpalli maailmameistrivõistluste viimases alagrupimängus lõi ta värava Austraalia vastu. Ta on kuulunud Peruu koondise viiel Copa América turniiril.

## Saavutused
;Sporting CP
*Taça de Portugal: 2014–15
*Supertaça Cândido de Oliveira: 2015
;Benfica
*Primeira Liga: 2016–17
*Taça de Portugal: 2016–17
*Supertaça Cândido de Oliveira: 2016
;Al-Hilal
*Saudi Professional League: 2019–20, 2020–21, 2021–22
*King Cup: 2019–20, 2022–23
*Saudi Super Cup: 2018, 2021
*AFC Meistrite Liiga: 2019, 2021
;Al-Qadsiah
*Saudi Araabia esiliiga: 2023–24

## Viited
Biache-Saint-Vaast

**Biache-Saint-Vaast** on vald Põhja-Prantsusmaal Pas-de-Calais' departemangus.

Väike põllumajanduslik ja kergetööstuslik alev asub 13 km Arrasist idas, Scarpe'i jõe kallastel, teede D42, D43 ja D46 ristumiskoha ümbruses. Kiirtee A26 läbib omavalitsuse serva.

## Vaatamisväärsused
* Püha Peetruse kirik, pärast Esimest maailmasõda koos suurema osa külaga uuesti üles ehitatud.
* Sõjamälestusmärgid.
* Mousteri kultuuri kiviaja asula arheoloogiline paik koos leidudega, mis näitavad Levallois tehnika märke.

## Inimesi
* Charles Delestraint, kindral ja Prantsuse vastupanuliikumise liige

## Vaata ka
* Pas-de-Calais' departemangu haldusüksuste loend

## Viited
Karl Toom

**Karl Toom** (sündinud 23. juunil 1997 Viljandis) on Eesti käsipallur. 

Ta mängib Saksamaa 2. Bundesliga klubis HSC2000Coburg vasaksisemisel positsioonil. Toom mängib ka Eesti käsipallikoondises.

Karl Toom on 1,97 meetrit pikk ja kaalub 100 kilogrammi. 

2020 ja 2021 valiti ta Eesti parimaks käsipalluriks. 

## Karjäär

### Viljandi HC
Karl Toom alustas käsipallurikarjääri HC Viljandis. Toomiga võitis Viljandi HC karika 2014  

### TV1893 Neuhausen
2016. aastal sõlmis Toom kaheaastase lepingu TV1893 Neuhauseniga.

### TV Emsdetten
2018. aasta aprilli alguses sõlmis Toom lepingu Saksamaa teise liiga klubi TV Emsdetteniga.

### HK Varberg
Pärast hooaega Saksamaal siirdus Toom Rootsi meistriliigasse. Ta sõlmis kaheaastase lepingu Rootsi meeskonnaga HK Varberg. 

### HSC2000Coburg
Toom siirdus tagasi Saksamaa 2. Bundesligasse. Sõlmis kaheaastase lepingu HSC2000 Coburgiga.

## Viited
Ujula abajas

**Ujula abajas** ehk Kuressaare Titerand on abajas Saare maakonnas Kuressaares.

Kuressaare rannikut liigestavad Tori, Ujula ja Punasekivi abajas ning Väike-Roomassaare poolsaar.

Ujula abaja läänekaldal oli välibassein, kus toimusid ujumiskursused ja -võistlused. Ujula abajas oli supelrannana kasutusel kuni 1960. aastateni, kui ujumine reostuse ja kinnikasvamise tõttu võimatuks muutus. Ujula abaja supelrand taastati aastatel 1997–1999.

## Viited
Jäähoki 1952. aasta taliolümpiamängudel

**Meeste [[jäähoki]]turniir [[1952. aasta taliolümpiamängud]]el** Norras Oslos oli 7. olümpiaturniir, mis oli ühtlasi 19. maailmameistrivõistlused ja 30. Euroopa meistrivõistlused. Olümpiaturniir toimus 15.–25. veebruarini. Enamik matše peeti vastvalminud Jordal Amfi jäähallis, vaid mõned mängud peeti mujal, Dælenenga (Oslos), Kadettangeni (Sandvika), Marienlysti (Drammen) ja Lillestrømi (Lillestrøm) staadionidel. Kanada, keda esindas Edmonton Mercurys, võitis kuuenda olümpiakulla ja tuli 15. korda maailmameistriks. Parima tulemuse saanud Euroopa meeskond Rootsi võitis pronksmedali ja tuli kuuendat korda Euroopa meistriks.

1950. aastal algasid arutelud selle üle, kas jäähoki kaasatakse 1952. aasta taliolümpiamängudele või mitte. Rahvusvaheline Olümpiakomitee (ROK) otsis kindlust, et osalevad meeskonnad järgivad pigem oma amatööride koodeksit kui Rahvusvahelise Jäähokiföderatsiooni (IIHF) koodeksit, ning soovis ka IIHF-i presidendi Fritz Kraatzi läbirääkimistest välja jätta. IIHF-i endine president W. G. Hardy ja sekretär George Dudley leppisid kokku, et nende tingimuste üle läbirääkimisi ei peeta ega hakata ka Kraatzi tagasi lükkama. Dudley eeldas, et IIHF arutaks selle asemel oma 1952. aasta jäähoki maailmameistrivõistluste korraldamist, ja väitis, et ilma jäähokit arvestamata oleksid olümpiamängud rahaliselt ebaõnnestunud. 1951. aastal otsustati hoki 1948. aasta mängudega seotud vastuolude tõttu olümpiakavast välja jätta. Samal aastal Rumeenias toimunud ROK-i kongressil see aga taastati. W. G. Hardy pooldas Nõukogude Liidu jäähokikoondise kaasamist eeldusel, et puudub poliitiline sekkumine. Vaatamata tema poolehoiule ei taotlenud Nõukogude võimud õigel ajal turniirile pääsu.

Esimest korda pärast teist maailmasõda lubati Saksamaa Liitvabariigil taas turniirist osa võtta. Seevastu Austria rahvuslik olümpiakomitee laskis 30. novembril 1951 osalemisest teatamise kuupäeva mööda minna. Esimest korda osalesid olümpiaturniiril Soome ja korraldajamaana Norra.

Turniir peeti sarnaselt eelmiste taliolümpiamängudega liigasüsteemis. Kanada võitis oma kuuenda olümpiakulla jäähokis ja tuli ka maailmameistriks. Alles 2002. aastal võidutsesid nad uuesti. Hõbemedal läks USA-le, kes sai leevendada oma pettumust oma kehva esinemise pärast eelmistel olümpiamängudel.

## Tulemused

* Rootsi ja Tšehhoslovakkia olid võrdse punktide ja väravate vahega, seega mängiti lisamäng, mille **Rootsi võitis 5:3**.

## Medalivõitjad

## Välislingid

*Oslo 1952. aasta olümpiamängud
Šampanjavärvus

**Šampanjavärvi** ehk **šampanjakarva** värvus, ka **šampanjakollane** on üks valkjatest või kollastest värvitoonidest, šampanja värvi hele kahvatu kollane värvus.

Värvitoon seostub rikkalikkuse, puhtuse ja säraga.

## Pildid

Villa Demoiselle.jpg|Šampanja valamine klaasidesse
Sparkling wine in Champagne flutes.jpg|Vahuvein šampanjaklaasides
Topaz-38476.jpg|Šampanjakollane topaas
Silk worm adult01.JPG|Siidikedrik (*Bombyx mori*)
Ribes rubrum var. alba - Fruits.jpg|Valged sõstrad (*Ribes rubrum var alba*)


## Variatsioonid
Vanemates värvuste kirjeldamise käsiraamatutes esineb analoogiline värvitoon *veinikollane* (*wine yellow*, *weingelb*):

Ernst Friedrich Glockeri "Grundriss der Mineralogie ..." paigutab veinikollase (*weingelb*) punase suunas kalduvate kollaste hulgas ookerkollase järel teiseks, vähesel määral punakaks. Näitemineraaliks toob ta topaasi värvuse.

1821. aasta värviõpik "Werner's Nomenclature of Colours" näitab veinikollast (*wine yellow*) veidi roheka või hallika varjundiga helekollasena, mis on segatud väävelkollasest, punakaspruunist, hallist ja tembitud heledamaks lumivalgega. Värvuse näideteks toob ta siidiliblika keha värvuse, valge sõstra marjad ja kollase topaasi.

ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on šampanjavärvi (*Champagne*) vasteiks kahvatu oranžkollane (*pale orange yellow*)  , hele hallikas-kollakaspruun  , kahvatukollane  , hallikaskollane   ja kollakashall .

Prantsuskeelne värvinimetuste portaal pourpre.com pakub šampanjavärvi (*champagne*) vasteks toonivahemiku puhtast soojast helekollasest kergelt tuhmja helekollaseni .

Veebivärv *Champagne* on kergelt oranži nüansiga helebeež, esineb mitmes variandis .

## Karvavärvusena
Šampanjavärviga kirjeldatakse sageli koduloomade karvavärvuse üht varianti.

Šampanjavärvi kodutuhkru pealiskarv on helepruun, aluskarv võib olla valgest kreemikani, kuid ei tohi olla kollane; silmad on pruunikaspunased ja nina on eelistatult beež või roosa beežide või helepruunide kontuuridega.

Šampanjavärvi kodustatud tšintšiljal on valge väga õrna kollaka või beeži varjundiga karvkate, mõnikord isegi kergelt roosaka tooniga; valge kõht, punased silmad ja roosad kõrvad. Esineb kahes geenivariandis. Värvinimetust kasutatakse ebakorrektselt ka tumedasilmsete beežide ja tõmmude (*tan*) tšintšiljade kohta.

Värvikirjeldusega "šampanja" tähistatakse burma või tongkingi kassile iseloomulikku rikkalikku kollakasoranži kuni helebeeži karvatooni

TonkPile.jpg|Tongkingi kassid: sinine, plaatinavärvi ja šampanjavärvi (paremal)
BurMau Vega Star, champagne burmese kitten.jpg|Šampanjavärvi burma kassi poeg


## Viited
Toomas ja sõbrad

**"Toomas ja sõbrad"** ("Thomas & Friends") on Briti lastetelesari, mille on loonud Britt Allcroft. See põhineb Wilbert Awdry ja tema poja Christopher Awdry raamatusarjal "The Railway Series", mis jälgib inimesestatud auruveduri tegemisi Sodori saarel.

## Filmid
* "Toomas ja sõbrad: Sodori legend kadunud aardest" (2015)
* "Toomas ja sõbrad: Sodori karikas" (2021)
* "Toomas ja sõbrad: Vaatemäe müsteerium" (2022)
Michael Richard Delgado de Oliveira

**Michael Richard Delgado de Oliveira** (tuntud lihtsalt kui **Michael**; sündinud 12. märtsil 1996 Poxoréus) on Brasiilia jalgpallur, kes mängib ründajana Saudi Araabia kõrgliiga klubis Al Hilal.

Ta alustas klubikarjääri Goiási osariigi klubides. Goiási osariigi meistrivõistluste kõrgeimas divisjonis mängis ta esmakordselt 2017. aastal Goianésia meeskonnas. Seejärel liitus ta Brasiilia esiliiga klubiga Goiás. 2018. aastal tuli ta Goiásega Goiási osariigi meistriks. 2018. aastal lõi Michael Goiáses mängides Brasiilia esiliigas seitse väravat ja 2019. aastal Brasiilia kõrgliigas üheksa väravat. 2019. aasta hooaja lõpus valiti ta Brasiilia kõrgliiga hooaja parimaks uustulijaks.

2020. aasta jaanuaris liitus ta Brasiilia suurklubi ja valitseva Brasiilia meistri Flamengoga. Kuigi ta tuli 2020. aastal Flamengoga Brasiilia meistriks, ei suutnud Michael ise sel aastal Brasiilia kõrgliigas mitte ühtegi väravat lüüa. 2021. aasta hooajal tegi ta vigade paranduse, lüües Brasiilia kõrgliigas 14 väravat ning ta valiti liiga hooaja sümboolsesse koosseisu.

2022. aasta jaanuaris sõlmis ta kolme ja poole aasta pikkuse lepingu Al Hilaliga.

## Saavutused
;Goiás
*Campeonato Goiano: 2018
;Flamengo
*Campeonato Brasileiro Série A: 2020
*Supercopa do Brasil: 2020, 2021
*Campeonato Carioca: 2020, 2021
*Recopa Sudamericana: 2020

## Viited
Biefvillers-lès-Bapaume

**Biefvillers-lès-Bapaume** on vald Põhja-Prantsusmaal Pas-de-Calais' departemangus.

Biefvillers-lès-Bapaume on väike põllumajandusküla vahetult Bapaume'i kõrval ja 19 km Arrasist lõunas. See oli Prantsuse-Preisi sõja ajal Bapaume'i lahingu operatsioonideteatris.

## Vaatamisväärsused

* Püha Vaasti kirik, pärast Esimest maailmasõda koos suurema osa külaga uuesti üles ehitatud

## Vaata ka

* Pas-de-Calais' departemangu haldusüksuste loend

## Viited
Uus-Meremaa 2022. aasta taliolümpiamängudel

**[[Uus-Meremaa]]** osales **[[2022. aasta taliolümpiamängud]]el** Pekingis 15 sportlasega, kes võistlesid 5 spordialal.

Olümpiavõitjaks tuli lumelaudur Zoi Sadowski-Synnott pargisõidus ja vigursuusataja Nico Porteous rennisõidus.

## Sportlased

* Kiiruisutamine: Peter Michael
* Laskesuusatamine: Campbell Wright
* Lumelauasõit: Tiarn Collins, Zoi Sadowski-Synnott, Cool Wakushima
* Mäesuusatamine: Alice Robinson
* Vigursuusatamine: Ben Barclay, Anja Barugh, Finn Bilous, Margaux Hackett, Ben Harrington, Gustav Legnavsky, Chloe McMillan, Miguel Porteous, Nico Porteous.

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-new-zealand.htm
Lumivalge

**Lumivalge** on erakordselt valge või hele, puhtusest sädeleva lume värvus.

Seostub puhtuse, hapruse, õrnuse, ajutisusega

## Pildid

Alberta Falls 4-16 (26099543723).jpg|Lumine maastik
Verschneite Landschaft.jpg|Lumine maastik
PTH 3535 10.JPG|Päikeses sädelev lumi
Chroicocephalus ridibundus (summer).jpg|Naerukajakas (*Larus ridibundus*)
Kalksinter.JPG|Nõrglubi
Galanthus nivalis 2202.JPG|Lumikelluke (*Galanthus nivalis*)


## Variatsioonid
Ernst Friedrich Glockeri "Grundriss der Mineralogie ..." nimetab lumivalget (*schneeweiß*) puhtaimaks valgeks, selle näitemineraaliks toob ta teralise lubjakivi (*körniger Kalkstein*).

1821. aasta värviõpik "Werner's Nomenclature of Colours" kirjeldab lumivalget (*snow white*) kui valgete värvuste karaktertooni, värskelt sadanud lumega sarnanevat puhtaimat valget ilma kõrvalvarjunditeta. Värvuse näideteks loodusest toob ta naerukajaka rinnasulgede ja lumikellukese õie valge värvuse, mineraalidest Carrara marmori ja allikalubja.

Veebivärv *Snow* on üks X11 värvidest, kergelt roosakana näiv kahvatu valkjas toon  

## Vaata ka
* Piimvalge
* Kriitvalge
* Liiliavalge

## Viited
Novator

**Novator** (ukraina keeles *Спеціалізований бронеавтомобіль «Новатор»*) on Ukraina päritolu kerge soomusauto.

## Kasutajad
* 

### Galerii



## Vaata ka
* Varta

## Viited
Montréali vanalinn

**Montréali vanalinn** (prantsuse keeles *Vieux-Montréal*, inglise keeles *Old Montreal*) on Montréali linna ajalooline naabruskond Kanadas.

See rajati prantsuse kolonistide poolt Fort Ville-Marie'i nime all aastal 1642.

## Vaata ka
*Ville-Marie

## Välislingid
Aserbaidžaan 2022. aasta taliolümpiamängudel

**[[Aserbaidžaan]]** osales **[[2022. aasta taliolümpiamängud]]el** Pekingis kahe sportlasega ühel spordialal. See oli seitsmes kord, kui Aserbaidžaan taliolümpiamängudest osa võttis.

## Sportlased
Aserbaidžaani esindasid iluuisutajad Vladimir Litvintsev ja Jekaterina Rjabova.

## Viited
Theodor Lessing

**Karl Theodor Richard Lessing** (8. veebruar 1872 Hannover – 31. august 1933 Marienbad) oli saksa-juudi filosoof.

## Teoseid
**Meine Tiere*. 1926
**Blumen*. 1928
**Der jüdische Selbsthaß*. 1930
**Einmal und nie wieder. Erinnerungen: aus dem Nachlass herausgegeben*, 1935
**Die verfluchte Kultur*. Matthes & Seitz 1981
Ilmar Anderson

**Ilmar Anderson** (27. juuli (vkj)/ 9. august 1909 Viljandi – 19. november 1997 Malmö) oli eesti põllumajandusteadlane.

Ta lõpetas 1927. aastal Tallinna Linna Poeglaste Reaalgümnaasiumi. Ta õppis aastatel 1927–1933 Tartu Ülikooli põllumajandusteaduskonnas ja aastatel 1933–1934 Helsingi Ülikooli põllumajandusteaduskonnas, mille ka lõpetas. Uuesti lõpetas ta  Tartu Ülikooli põllumajandusteaduskonna 1937. aastal. Akadeemiliselt oli ta Korporatsioon Fraternitas Estica liige.

Oli aastatel 1932–1940 Põllutöökoja ametnik, ajakirja Piimandus toimetaja.

1944. aastal põgenes Rootsi. Töötas Rootsi Piimaühistute Keskliidu laboris.

## Isiklikku
Tema isa oli riigiametnik Adolf Anderson, vend Viktor Anderson langes Vabadussõjas..

## Välislingid
*''Album Academicum Universitatis Tartuensis 1918-1944''
*Korp! Fraternitas Estica
*Geni
Sweetener

**"Sweetener"** on Ameerika poplaulja Ariana Grande neljas stuudioalbum. Album anti välja 2018. aasta 17. augustil. Albumi produtseerisid Pharrell Williams, Max Martin, Ilya Salmanzadeh ja Tommy Brown. Albumi muusikapalades löövad kaasa Williams, Nicki Minaj ja Missy Elliott. 

Albumi teemad on romantika, naiselikkus ja ärevus ning visadus, millega raskustest üle saada. Plaadi žanrid on pop, R&B ja *trap*. Plaat sisaldab *house*-, funk- ja hiphopmuusika elemente. Album koosneb peamiselt tempolugudest ning *downtempo*-ballaadidest, mis sisaldavad võimsaid harmooniaid. "Sweetener" pälvis kohe ilmumise järel kriitikute tunnustuse, esile tõsteti albumi eksperimentaalset olemust. Mõned kriitikud pidasid albumit tänu selle sõnadele ja mõtetele Grande karjääri oluliseks saavutuseks. 

2019. aastal võitis see parima poplaulualbumi Grammy.
Jaapan 2022. aasta taliolümpiamängudel

**[[Jaapan]]** osales **[[2022. aasta taliolümpiamängud]]el** Pekingis 124 sportlasega, kes võistlesid 13 spordialal.

Olümpiavõitjaks tulid suusahüppaja Ryōyū Kobayashi, kes võitis meeste normaalmäe võistluse, lumelaudur Ayumu Hirano ja kiiruisutaja Miho Takagi. Edukaim sportlane oli Miho Takagi, kes võitis lisaks ka kaks hõbemedalit.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-japan.htm
Filipiinid 2022. aasta taliolümpiamängudel

**[[Filipiinid]]** osalesid **[[2022. aasta taliolümpiamängud]]el** Pekingis ühe sportlasega.

Filipiine esindas mäesuusataja Asa Miller.

## Viited
Jumala arm

**Jumala arm** on keskne mõiste kristlikus eetikas, mis väljendab jumalikku halastust ja pattude andeksandu inimesele. Väljend tuleb kreekakeelsest sõnast *χάρις* (*haris*) ('soosing', 'õnnistus', 'lahkus'). Jumala armastuse all mõistetakse Jumala poolehoidu usklike vastu.

## Uus testament
Uues testamendis väljendub Jumala arm Jeesuse Kristuse isikus. Kristuses nähakse Jumala armu ilmutajat ja jagajat. Ristisurma ja ülestõusmise tagajärjel lunastas Jeesus inimestele soosingu Jumala juures. Kristlased, olles Jumala äravalitud, saavad usus ning sakramentides osaks Jumala armust. Arm on inimese jaoks teenimata ja tingimusteta ning lähtub Jumala suveräänsest lahkusest inimese suunas.

Uues testamendis on Jumala arm enim mainitud Pauluse kirjades. Terminit “arm” on kasutatud 13 Pauluse kirjas. Fraas "Kristuse arm", või pikemalt, “Issanda Jeesuse Kristuse arm" on enam kui poolte Pauluse kirjade lõpus (nt: Rm 16:20; 1Kr 16:23; 2Kr 13:13) Pauluse kokkuvõte Jumala armust on ka kirjakohas Efeslatele 2:5: “armu läbi te olete päästetud.”

## Vana testament
Septuagintas tõlgitakse kui *χάρις* heebrea sõna חֵן (*hen*) nagu on leitud 1Ms 6:8, et kirjeldada, miks Jumal päästis Noa veeuputusest.

Vanast Testamendist leiab kirjeldusi Jumala armulikkusest Tooras, näiteks 5Ms 7:8, 4Ms 6:24-27. Ning Psalmis 119:29 Jumala armust seaduse õpetamine ja Psalmis 27:7 palvetele vastamine.

## Viited
Gruusia 2022. aasta taliolümpiamängudel

**[[Gruusia]]** osales **[[2022. aasta taliolümpiamängud]]el** Pekingis 9 sportlasega kolmel spordialal. See oli kaheksas kord, kui Gruusia taliolümpiamängudest osa võttis.

## Sportlased

## Viited
Island 2022. aasta taliolümpiamängudel

**[[Island]]** osales **[[2022. aasta taliolümpiamängud]]el** Pekingis 5 sportlasega kahel spordialal.

## Sportlased

Islandi esindasid murdmaasuusatajad Snorri Einarsson, Isak Stianson Pedersen ja Kristrún Guðnadóttir ning mäesuusatajad Sturla Snær Snorrason ja Hólmfríður Dóra Friðgeirsdóttir.

## Viited
Taani 2022. aasta taliolümpiamängudel

**[[Taani]]** osales **[[2022. aasta taliolümpiamängud]]el** Pekingis 62 sportlasega, kes võistlesid 5 spordialal.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-denmark.htm
Saksamaa 2022. aasta taliolümpiamängudel

**[[Saksamaa]]** osales **[[2022. aasta taliolümpiamängud]]el** Pekingis 149 sportlasega, kes võistlesid 14 spordialal.

Olümpiavõitjaks tulid kelgutajad Johannes Ludwig ja Natalie Geisenberger, kes võitsid vastavalt meeste ja naiste ühekelgul, kahekelgul Tobias Wendl ja Tobias Arlt, kelgutamise võistkond (Natalie Geisenberger, Johannes Ludwig, Tobias Wendl, Tobias Arlt) võistkondliku kelgutamises, skeletonis Christopher Grotheer ja Hannah Neisening, laskesuusataja Denise Herrmann, kes võitis naiste eraldistardist sõidu, kahevõistleja Vinzenz Geiger (normaalmägi + 10 km), murdmaasprindi naiskond koosseisus Katharina Hennig ja Victoria Carl, kahebobimeeskond koosseisus Francesco Friedrich ja Thorsten Margis, neljabobimeeskond koosseisus Francesco Friedrich, Thorsten Margis, Candy Bauer ja Alexander Schüller ning Laura Nolte ja Deborah Levi naiste kahebobil.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-germany.htm
Moldova 2022. aasta taliolümpiamängudel

**[[Moldova]]** osales **[[2022. aasta taliolümpiamängud]]el** Pekingi 5  sportlasega kahel spordialal. See oli kaheksas kord, kui Moldova taliolümpiamängudest osa võttis.

## Sportlased

## Viited
Tartan

**Tartan** ehk **šotiruuduline kangas** on ajalooliselt Šotimaalt pärinev villane ruudumustriga kangas. Ruudud moodustuvad nii koe- kui ka lõimesuunalistest eri laiuses värvilistest sissekootud triipudest ja kordub korrapäraselt. Tartan on kootud jämedatest lõngadest suure tihedusega, toimse sidusega ja pealispinnalt karvastatud.

Eesti keeles on tartan kasutuses laensõnana või on vahetevahel tõlgitud ruudumustriks. Muster sarnaneb Eesti suurräti stiilile.

## Ajaloost
Teadaolevalt vanim tartan (Glen Affric) pärineb 16. sajandist. See leiti Šotimaal turbarabast ning koosnes kollasest foonist ja rohelistest ning punastest triipudest.

Šoti rahvuslikuks sümboliks muutus see 1745. aastal, mil Inglise parlament selle kandmise ära keelas.

Tartanimustritel on heraldiline tähendus, igal klannil on oma muster. 19. sajandi algul polnud tartani mustrid siiski veel seotud mitte niivõrd klannidega, kuivõrd üksikute piirkondadega, sest tartani värvid panid kokku kohalikud kangakudujad ja need valiti vastavalt koha peal saada olnud värvitaimedele.

## Põhja-Euroopas
Põhja-Euraasias on tartani muster levinud Soome, Läti, Eesti ja Saami aladel, John Francis Campbell (1862) kirjeldas laplaste rahvapärast tekstiili käsitsi kootud tartanina.

## Eesti tartan
2005. aastal kinkis Eestile oma tartani Šotimaa ettevõtja lain Lawson. See on kantud Šotimaa rahvuslikku tartaniregistrisse. Selle värvides on ühendatud Eesti lipu sinimustvalge värvikombinatsioon ja Šotimaa puna-kuldse lõvi punane ja kollane. Eesti rahvustartani kangas valmib Šotimaal.

## Vaata ka
* Madras
* Suurrätt
* Tartan Army

## Viited

## Välislingid
* Eestil on oma tartanimustriga kilt. - menu.err.ee
* Tartan Display. - Scottish Tartans Authority (eesti rahvustartan Šotimaa rahvuslikus tartaniregistris)
Värvinimetus

**Värvinimetus** (ka **värvinimi**) on sõna või sõnaühend, mis vastab teatud kindlale värvusele.

Värvinimetus võib oleneda inimese värvitaju iseärasusest, värvuste täpsemaks üheseks määratlemiseks kasutatakse numbrilisi näitajaid, mis määravad värvuse asetuse mingis värvisüsteemis või värvimudelis.

Eesti keeles on täpne värvinimetus olemas vaid kuuel värviringi värvil: sinine, punane, kollane, roheline, oranž, lilla. Erinevate värvitoonide ja -varjundite nimetamiseks on palju variante - mõnedel värvustel on kasutusel rahvapärane nimetus ja mõnel mitu. Näiteks kunstnikud kasutavad sageli värvinimetusi, mis on tuletatud värvipigmendist (Preisi sinine, Napoli kollane, koobaltsinine, kinaverpunane), rahvapärased nimetused tulenevad sarnasusest mõne objekti või materjaliga (tinahall, sidrunkollane, oliivroheline, salatiroheline).

Enamikus maailma keeltes on vanimad värvinimetused must, valge ja punane. Algselt tähistas valge kõiki heledaid ja sooje värve, must aga tumedaid ja külmi. Alles seejärel tekkisid punast värvust tähistavad sõnad ja ülejäänud värvinimetused.

## Vaata ka
* Põhivärvinimi
* Põhivärvinimede teooria
* Värvuste loend
* Värvuste loend põhivärvinimede järgi

## Viited

## Välislingid
* 5. Värvisõnad regilaulu kujundis. - "Regilaulu poeetika". - folklore.ee
* T. Jaago. Mis sealt tõuseb, soost sinine, soost sinine, maast punane? Sinise ja punase võimalikust tähendusest regilaulus. - Mäetagused 5
* V. Oja. Värvid rahvakeeles. - Oma Keel, 2001/1
Suusahüpped 2022. aasta taliolümpiamängudel

**[[Suusahüpped|Suusahüppevõistlused]] [[2022. aasta taliolümpiamängud]]el** toimusid 5.–14. veebruarini. Toimus viis ala, kus kokku osales 105 sportlast. Võistlused toimusid Pekingi lähedal Zhangjiakous asuvas Snow Ruyi National Ski Jumping Centre'is. Esmakordselt oli kavas meeste ja naiste segavõistlus.

Eestlastest võistlesid Artti Aigro ja Kevin Maltsev.

## Ajakava
:*Kõik ajad kohaliku aja järgi (UTC+8).*

**Paksus kirjas** on finaalvõistlused.

## Tulemused

### Mehed

#### Normaalmägi (HS106)



Finaal: 6. veebruar
Osavõtjaid: 53
Olümpiavõitja 2018: Andreas Wellinger, 
Kvalifikatsiooni tulemused
Finaal


#### Suur mägi (HS140)


					 			

Finaal: 12. veebruar
Osavõtjaid: 56
Riike: 20
Olümpiavõitja 2018: Kamil Stoch, 
**[https://medias3.fis-ski.com/pdf/2022/JP/4002/2022JP4002RLQ.pdf Kvalifikatsioon]**
**[https://medias1.fis-ski.com/pdf/2022/JP/4003/2022JP4003RL.pdf Finaal]**


#### Meeskonnavõistlus suur mägi (HS140)




Finaal: 14. veebruar
Osavõtjaid: 11 riiki
Olümpiavõitja 2018:   Daniel-André TandeAndreas StjernenJohann André ForfangRobert Johansson

**[https://medias2.fis-ski.com/pdf/2022/JP/4004/2022JP4004RL.pdf Ametlikud tulemused]**


### Naised

#### Normaalmägi (HS106)




Finaal: 5. veebruar
Osavõtjaid: 40
Olümpiavõitja 2018: Maren Lundby, 
Tulemused


### Segavõistlus



Finaal: 7. veebruar
Osavõtjaid: 10 võistkonda
Tulemused


## Medalitabel

{| class="wikitable" style="text-align:center;"
|- bgcolor="#efefef"
! colspan=6|  Peking 2022  
|-

## Välislingid

*Ametlik tulemuste raamat – suusahüpped
Devin Townsend

**Devin Garrett Townsend** (sündinud 5. mail 1972) on Kanada laulja ja laulukirjutaja.

Ta on metalbändi Strapping Young Lad asutaja ning oli bändi peamine laulukirjutaja, laulja ja kitarrist aastatel 1994–2007. Tal on olnud ka ulatuslik soolokarjäär ning 2024. aasta seisuga on ta kõigi oma projektide peale välja andnud 29 albumit.
OneRepublic

**OneRepublic** on Ameerika Ühendriikide ansambel, mis alustas tegevust 2002. aastal Colorado Springsis.
## Vaata ka
*"I Ain't Worried"
Bulgaaria 2022. aasta taliolümpiamängudel

**[[Bulgaaria ]]** osales **[[2022. aasta taliolümpiamängud]]el** Pekingis 16 sportlasega, kes võistlesid 7 spordialal.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-bulgaria.htm
Bienvillers-au-Bois

**Bienvillers-au-Bois** (pikardi: *Binvilèr-au-Bos*) on vald Põhja-Prantsusmaal Pas-de-Calais' departemangus.

Põllumajanduslik ja kergetööstuslik küla asub 18 km Arrasist edelas teede D2, D8 ja D62 ristumiskoha ümbruses.

## Vaatamisväärsused

* St. Jacques kirik, pärineb 13. sajandist
* Sõjamälestusmärk
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Tähtede lava

**"Tähtede lava"** on Eesti Televisiooni lauluvõistlus noortele solistidele, mis sarnaneb 1992–2017 eetris olnud "Laulukarusselliga".

Esimene hooaeg oli eetris märtsist maini 2019. Üldvõitjaks tuli Gloria Raudjärv, kes tunnistati ühtlasi parimaks ka keskmises vanuserühmas. Noorema vanuserühma parim oli Arhanna Sandra Arbma ja vanemas vanuserühmas Sireli Salum.

Teine hooaeg oli eetris jaanuaris ja veebruaris 2022. Vanuserühmade parimaid ei valitud. Võistluse võitis Arhanna Sandra Arbma, publiku lemmikuks tunnistati Marten Thomas Tõniste.

Kolmas hooaeg oli eetris aprillis ja mais 2024. Finaalsaateid oli kaks: üks nooremale ja keskmisele vanuserühmale ning teine vanemale vanuserühmale. Noorema vanuserühma parim oli Oliver Rei ja keskmises vanuserühmas Steven Luik. Vanema vanuserühma võitjaks ning ühtlasi ka Laste Eurovisiooni lauluvõistlus 2024 Eesti esindajaks valiti Annabelle Ats.

## Viited
Laik-servikheinik

**Laik-servikheinik** (*Hypsizygus tessulatus*) on šampinjonilaadsete seltsi kobarheinikuliste sugukonda kuuluv seeneliik.

Seen sai uue nime 2024. aastal komisjoni kaudu, kuhu kuulusid Eesti juhtivad mükoloogid (sh Irja Saar).

Eestis kasvab see kasel, mujal maailmas ennekõike pöögil.

See seeneliik on tuntud jaapanipärase nime *[[Buna-shimeji]]* all.

Laik-servikheinik on söögiseen, mida kasvatatakse kaubanduses müügiks.

## Välislingid
*
Beebisinine

**Beebisinine** on üks sinistest värvitoonidest, õrn ja hele sinine. Segatud vähesest taevasinisest ja rohkest valgest - võib olla ka väikese kollase värvi sisaldusega, aga mitte veel rohekas - on see heledam meelespeasinisest, protsessvärvist tsüaansinisest, asuursinisest ja taevasinisest, küllastatum linaõissinisest.

## Pildid

Babyjak, objectnr KA 14641.tif|Lapsejakk Amsterdami muuseumis, 19. sajandi keskpaik, KA 14641
Babyschoenen van wit katoen met lichtblauwe voering en ajour geborduurde bloemetjes en strikje op het wreefbandje, drukknoopsluiting, objectnr 64255-1-2.JPG|Helesinise voodriga lapsesussid Rotterdami muuseumis, 20. sajandi algus, 64255-1-2
Fynn Esser 2013-11-18 21-47.jpg|Väike poiss beebisinisega kujundatud riietuses 2013
Baby Blue Damask Pattern Cupcakes (3358197328).jpg|Beebisinise dekooriga koogid katsikuteks


## Variatsioonid
ISCC-NBS-i värvide tähistamise süsteemi järgi on beebisinine (*baby blue*) väga hele rohekassinine, väga hele sinine, väga kahvatu sinine või hele sinakashall.

Pantone värvikaardi toon 13-4308 Baby Blue on hele hallikassinine.

Beebisinine värvus puudub RAL Classic värvitoonide hulgas, RAL Design Plus värvikaardi järgi on 240 80 15 *Babyblau* veidi heraldilise taevasinisega sarnanev magus ja mitte liiga kahvatu helesinine.

Veebivärv *Baby blue* on hele taevasinine.

## Kasutamine
Lääne-Euroopa kultuuriruumis kasutatakse beebisinist värvi poisslapse sünni märkimiseks ja väikeste poiste riietuses just sama moodi nagu beebiroosat kasutatakse väikeste tüdrukute puhul. Traditsioon pole väga vana, enne 1940. aastaid oli värvide jaotus täpselt vastupidine - sinisesse (nagu neitsi Maarja) riietati väikesed tüdrukud ja poiste jaoks oli ette nähtud jõulisem värvitoon punane või 'väike punane' - roosa.

Pantone Inc. valis 2016. aasta värvideks ajaloos esmakordselt kaks värvi, õrnsinise ja õrnroosa (värvinäidise nimi oli *Rose Quartz*), mida nimetati ajakirjanduses ka beebisiniseks ja beebiroosaks, kommenteerides seda osutusega sooküsimusele.

## Vaata ka
* Beebiroosa

## Viited
José Luis Palomino

**José Luis Palomino** (sündinud 5. jaanuaril 1990 San Miguel de Tucumánis) on Argentina jalgpallur, kes mängib keskkaitsjana Itaalia kõrgliiga klubis Atalanta.

Ta alustas klubikarjääri Argentina klubis San Lorezo, debüteerides Argentina kõrgliigas hooajal 2009–10. Aastatel 2013–2014 mängis ta Argentina kõrgliiga klubis Argentinos Juniors.

Aastatel 2014–2016 mängis ta Prantsusmaa klubis FC Metz kaks hooaega, millest esimese kõrgliigas. Hooajal 2016–2017 mängis ta Bulgaaria kõrgliiga klubis Razgradi Ludogorets, kellega tuli sel hooajal Bulgaaria meistriks.

2017. aasta juunis siirdus ta nelja miljoni euro eest Atalantasse.
Nicolai Müller

**Nicolai Müller** (sündinud 25. septembril 1987 Lohr am Mainis) on Saksamaa jalgpallur, kes mängib ründava poolkaitsjana Austraalia kõrgliiga klubis Central Coast Mariners.

Ta alustas klubikarjääri Saksamaa klubis Greuther Fürth, debüteerides hooajal 2006–07 Saksamaa esiliigas.

Saksamaa kõrgliigas on ta mänginud aastatel 2011–2014 Mainz 05, 2014–2018 Hamburger SV ning hooajal 2018–19 Eintracht Frankfurti ja Hannover 96 ridades.

2019. aasta oktoobris liitus ta Austraalia kõrgliiga klubiga Western Sydney Wanderers. 2021. aastal siirdus ta Central Coast Marinersi.

Saksamaa jalgpallikoondises pidas Müller 2013. aastal kaks mängu.

## Viited
Bihucourt

**Bihucourt** on vald Põhja-Prantsusmaal Pas-de-Calais' departemangus.

Põllumajandusküla asub 18 km Arrasist lõunas teede D31 ja D7 ristumiskoha ümbruses.

## Vaatamisväärsused

* Püha Vaasti kirik, pärast Esimest maailmasõda koos suurema osa külaga uuesti üles ehitatud
* Sõjamälestusmärk

## Vaata ka

* Pas-de-Calais' departemangu haldusüksuste loend

## Viited
Leucocybe

***Leucocybe*** on šampinjonilaadsete seltsi kuuluv seente perekond.

## Liike
**Leucocybe candicans* – kibe lehtrik  (Pers.) Vizzini, P. Alvarado, G. Moreno & Consiglio (2015)
**Leucocybe connata* – valge kobarheinik  (Schumach.) Vizzini, P. Alvarado, G. Moreno & Consiglio (2015)

Tüüpliik on *Leucocybe candicans*.

## Välislingid
*
Blangerval-Blangermont

**Blangerval-Blangermont** on vald Põhja-Prantsusmaal Pas-de-Calais' departemangus.

Põllumajandusküla asub 40 km Arrasist läänes tee D109 ääres.

## Vaatamisväärsused

* St. Pierre kirik, pärineb 20. sajandist
* St. Jacques kirik, pärineb 18. sajandist

## Vaata ka

* Pas-de-Calais' departemangu haldusüksuste loend

## Viited
Aleksandar Prijović

**Aleksandar Prijović** (sündinud 21. aprillil 1990 St. Gallenis) on Šveitsis sündinud Serbia jalgpallur, kes mängib ründajana Austraalia kõrgliiga klubis Western United.

Klubikarjääri jooksul on ta mänginud Itaalia kõrgliiga klubis Parma, Inglismaa tugevuselt kolmanda liiga klubides Yeovil Town ja Northampton Town, Šveitsi kõrgliiga klubides FC Sion ja FC Lausanne-Sport, Norra kõrgliiga klubis Tromsø, Rootsi kõrgliiga klubis Djurgårdens, Türgi esiliiga klubis Boluspor, Poola kõrgliiga klubis Varssavi Legia, Kreeka kõrgliiga klubis PAOK ning Saudi Araabia kõrgliiga klubis Al-Ittihad. Hooajal 2015–16 tuli ta Legiaga Poola meistriks ning hooajal 2018–19 PAOK-iga Kreeka meistriks. Hooajal 2017–18 oli ta Kreeka kõrgliiga suurim väravakütt (19 väravat). Western Unitediga liitus ta 2021. aasta oktoobris.

Serbia jalgpallikoondises mängis Prijović aastatel 2017–2019 kokku 13 korda ja lõi kaks väravat. Ta kuulus Serbia koondisse 2018. aasta maailmameistrivõistlustel.

## Saavutused
;Sion
*Šveitsi karikas: 2010–11
;Varssavi Legia
*Ekstraklasa: 2015–16
*Poola karikas: 2015–16
;PAOK
*Kreeka Super League: 2018–19
*Kreeka karikas: 2016–17, 2017–18
San Marino 2022. aasta taliolümpiamängudel

**[[San Marino]]** osales **[[2022. aasta taliolümpiamängud]]el** Pekingis kahe sportlasega.

San Marinot esindasid mäesuusatajad Matteo Gatti ja Anna Torsani.

## Viited
Linaõissinine

**Linaõissinine** ehk **linaõiesinine** on üks sinistest värvitoonidest, hele kahvatu sinine värvus, mis sarnaneb hariliku lina õie värvusega. Toon on meelespeasinisest ja rukkilillesinisest heledam ja hallikam.

On kasutatud silmade värvuse kirjeldamiseks, samuti moesõnavaras.

## Pildid

20121017Sonnenblumenfeld Neulussheim14.jpg|Lina (*Linum usitatissimum*) õis
Flax flowers - geograph.org.uk - 56020.jpg|Kahvatud linaõied
Lins en fleur..JPG|Linapõld
Kleiner Fuchs (Nymphalis urticae).jpg|Väike-koerliblikas (*Nymphalis urticae*)
Azurite (4739716052).jpg|Asuriit
Allium caeruleum-IMG 4311.jpg|Taevassinine lauk (*Allium caeruleum*)


## Variatsioonid
1821. aasta värviõpik "Werner's Nomenclature of Colours" näitab linaõissinist (*flax-flower blue*) heleda kirka sinisena, mis on segatud heledast Berliini sinisest toonituna natukese ultramariinsinisega. Värvuse näideteks toob ta sinised täpid väike-koerliblika tiibade välisservas, lina õie ja asuriidi.

Eesti ajaloolise arhitektuuri jaoks soovitatud voodrilaua värvivalikus (Becker Acroma värvid) on linaõiesinine (NCS COLOR S 2010-R90B) hallikassinine  .

DMC tikkimisniitide valikus on toon nr 3840 *Fleur de lin bleue* hele veidi lillaka varjundiga sinine  .

Veebivärv *Flax Flower Blue* on taevassinisega sarnanev erk helesinine   või hallikas sinine   .

## Kasutamine
Värvinimetust kasutatakse tekstiilide ja lõngade värvuse kirjeldamiseks; ka silmavärvuse kirjeldamiseks. Linaõite värviga on võrreldud taevassinise laugu (*Allium caeruleum*) õisikut

Tõnno Habichti kujundatud Mulgimaa lipu põhivärv on linaõie sinine, veel on lipul Mulgi kuuele viitavat musta, valguse värvi valget ja punane, mis kujutab viie aasaga kaaruspaela.

Ka Mulgi valla lipul ja vapil on kujutatud linaõisi ja nende iseloomulikku sinist värvust.


Flag of Mulgimaa.svg|Mulgimaa lipp
Mulgi valla lipp.svg|Mulgi valla lipp


## Vaata ka
* *[[Gris de lin]]*
* Meelespeasinine
* Kellukasinine
* Lavendlisinine

## Viited
Venemaa Olümpiakomitee sportlased 2022. aasta taliolümpiamängudel

**Venemaa sportlased osalesid [[2022. aasta taliolümpiamängud]]el** Hiinas Pekingis 4.–20. veebruaril Venemaa Olümpiakomitee lipu all. 9. detsembril 2019. aastal määras Maailma Antidopingu Agentuur (WADA) Venemaale nelja-aastase rahvusvahelise spordikeelu pärast seda, kui see leidis, et Venemaa võimud manipuleerisid Venemaa Antidopingu Agentuuri esitatud andmetega, eesmärgiga kaitsta selle riiklikus dopinguskeemis osalevaid sportlasi. Nagu ka 2018. aasta taliolümpiamängudel, lubab WADA üksikutel Venemaa sportlastel võistelda neutraalselt kindlaksmääratava tiitli alusel (mis ei pruugi sisaldada nimetust "Venemaa").

Venemaa esitas hiljem WADA otsuse peale Spordiarbitraažikohtule (CAS) kaebuse. Spordiarbitraažikohus otsustas 17. detsembril 2020. aastal WADA määratud karistuse vähendamise kohta Venemaa kaebuse läbivaatamisel. Selle asemel, et keelata Venemaal osaleda spordiüritustel, lubas määrus Venemaal osaleda olümpiamängudel ja muudel rahvusvahelistel võistlustel, kuid kahe aasta jooksul ei tohi meeskond kasutada Venemaa nime, lippu ega hümni ning peab esinema "neutraalse sportlasena" või "neutraalse meeskonnana". Määrus lubab võistkondade vormiriietel kanda sõna "Venemaa" ja kasutada vormiriietuse kujunduses Venemaa lipu värve, kuigi nimi peaks olema võrdselt ülekaalus tähisega "Neutraalne sportlane/meeskond". 
19. veebruaril 2021. aastal teatati, et Venemaa võistleb Venemaa Olümpiakomitee nime järgi akronüümi "ROC" all. ROK teatas, et Venemaa riigilipp asendatakse Venemaa Olümpiakomitee lipuga. Samuti oleks lubatud kasutada koondisevormi, millel on kiri "Venemaa Olümpiakomitee" või lisatakse akronüüm "ROC".

15. aprillil 2021 avalikustati Venemaa Olümpiakomitee sportlaste vormirõivad, millel on Venemaa lipuvärvid. 22. aprillil 2021. aastal kiitis ROK heaks Venemaa hümni asendamise pärast seda, kui varasem isamaalise vene laulu "Katjuša" valik lükati tagasi. Kasutatakse fragmenti Pjotr Tšaikovski 1. klaverikontserdist.

## Välislingid
*Venemaa Olümpiakomitee võistkond 2022. aasta taliolümpiamängude ametlikul veebisaidil
Rajoon (ansambel)

**Rajoon** on kirjanduslik-muusikaline projekt (ansambel), mille eestvedajad on luuletajad Kristel Mägedi ja Mait Vaik. Tehakse omaloomingut. 

2021. aasta sügisel andis Rajoon välja neli esimest videomaterjaliga illustreeritud muusikapala "Korrus kõrgemal" (M. Vaik), "Düün" (M. Vaik / K. Mägedi), "Adaptsioon" (M. Vaik) ja "Karjäärides on kevad" (K. Mägedi / M. Vaik). 
Stilistiliselt on Rajoon seinast seina vabakava.

Kristel Mägedi on eesti luuletaja, maalikunstnik, muusik ja näitleja. Mägedi on osalenud nii autori kui ka muusikuna ansambites Die Moritz, Faasinihe, Ööviiul, Alfonsis jt. Mägedil on ilmunud autoriplaat "Mitmeilmne".

Mait Vaik on eesti kirjanik-muusik, mitmete laulutekstide autor. Tema luulet on viisistanud Sõpruse Puiestee, Vennaskond, Metro Luminal, Kosmikud jt. Lisaks Rajoonile tegutseb ta ansamblis Sõpruse Puiestee. Kokku on viisistatud umbes 160 Mait Vaigu lauluteksti-luuletust.

## Videod
*"Korrus kõrgemal" &ndash; 
*"Düün" &ndash; 
*"Usk" &ndash; 
*"Ikka veel armastan sind" &ndash; 
*"Adaptsioon" &ndash; 

## Välislingid
*Rajooni kanal YouTube'is
Poola 2022. aasta taliolümpiamängudel

**[[Poola]]** osales **[[2022. aasta taliolümpiamängud]]el** Pekingis 57 sportlasega, kes võistlesid 10 spordialal.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-poland.htm
Võluheinik

**Võluheinik** (*Calocybe*) on šampinjonilaadsete seltsi kobarheinikuliste sugukonda kuuluv seente perekond.

## Liike
**Calocybe gambosa* – kevad-võluheinik
**Calocybe gangraenosa* – lõhnav kobarheinik, värvuv kobarheinik

## Välislingid
*
Kevad-võluheinik

**Kevad-võluheinik** (*Calocybe gambosa*), vanasti kevadheinik, on šampinjonilaadsete seltsi kobarheinikuliste sugukonda võluheiniku perekonda kuuluv liik seeni.

Seen on söödav värskelt ja esineb Eestis mais-augustis.

## Viited

## Välislingid
*
Svetlana Danilova

**Svetlana Danilova** (30. detsember 1981 Murmansk – 1. veebruar 2022) oli Venemaalt pärit Eesti balletiartist. 

Ta oli sündinud Murmanskis, lõpetas 2000. aastal Moldovas Chişinău koreograafiakolledži ning tantsis 2001–2006 Moldova riiklikus ooperi- ja balletiteatris ja 2006–2008 Bukaresti Rahvusooperis. 

Aastatel 2008–2009 tantsis Danilova Vanemuises. 2009. aastast kuni surmani töötas ta Estonia teatris balletiartistina. 

Ta hukkus Ida-Virumaal Toila vallas Tallinna–Narva maantee 173. kilomeetril juhtunud raske liiklusõnnetuse tagajärjel. Danilova sai sedavõrd raskeid vigastusi, et tema elu ei õnnestunud päästa.

## Isiklikku
Tema abikaasa oli Sander Sellin ning ta oli kolme lapse ema.

## Välislingid
* Vanemuise balletitrupp sai juurde 14 uut tantsijat, Tartu Ekspress, 2. oktoober 2008 
* Rängas avariis kaotas elu Estonia baleriin, Õhtuleht, 8. veebruar 2022
Matthew Jurman

**Matthew John Jurman** (sündinud 8. detsembril 1990 Wollongongis) on Austraalia jalgpallur, kes mängib keskkaitsjana Austraalia kõrgliiga klubis Newcastle Jets.

Austraalia kõrgliigas debüteeris ta hooajal 2007–08 Sydney FC meeskonnas. Hooajal 2009–10 tuli ta Sydneyga Austraalia meistriks. Aastatel 2011–2013 mängis ta Austraalia kõrgliigas Brisbane Roari ja 2013–2017 taas Sydney ridades. Hooajal 2012–13 võitis ta Roariga Austraalia kõrgliiga põhihooaja. 2016. aastal valiti Jurman Sydney hooaja parimaks mängijaks.

2017. aasta jaanuaris liitus ta Lõuna-Korea kõrgliiga klubiga Suwon Samsung Bluewings. 2018. aasta juulis siirdus ta Saudi Araabia kõrgliiga klubisse Al-Ittihad, kus mängis ühe hooaja. Hooajal 2019–20 mängis ta Austraalia kõrgliigas Western Sydney Wanderersi meeskonnas ning hooajal 2020–21 Kreeka esiliiga klubis Xanthi. Seejärel naasis Jurman Austraalia kõrgliigasse, liitudes Newcastle Jetsiga.

Austraalia jalgpallikoondises debüteeris Jurman 5. oktoobril 2017 MM-i valikmängus Süüria vastu. Ta on kuulunud Austraalia koondisse 2018. aasta maailmameistrivõistlustel ja 2019. aasta Aasia meistrivõistlustel.

## Saavutused
;Sydney FC
*A-League'i Championship: 2009–10
*A-League'i Premiership: 2009–10
;Brisbane Roar
*A-League'i Championship: 2012–13